Su-35戰機

蘇-35係一架四代半重型戰機，佢有遠程，多用途，奪取空中優勢同打擊等等嘅特性。佢同蘇-27都有同樣嘅血統設計，有相似嘅性能特徵同埋零件，又可以話佢係蘇-30嘅一種特製版，又更加促進咗蘇-35БМ型嘅研發。而家蘇-35喺俄羅斯空軍裡面有幾架喺嗰度用緊，中國解放軍就會喺2016年尾使用。

設計研發 

實驗機Т10-24喺1985年整咗出嚟。之後喺1988年佢嘅飛行測試開始咗。第一架原型機喺1992年舉行嘅范堡羅航展展出。去到1994年第11架原型機搞掂之後，1995年正式喺波推服役。之後，第一架改良版蘇-35亦即係蘇-37喺1996年推出，當時現有嘅蘇-35原型機同資料全部都轉去蘇-37專案，蘇-35專案收工。不過後嚟蘇-37專案又變返做蘇-35。蘇-35而家喺俄羅斯空軍少量服役緊。

蘇-35比起蘇-27、蘇-30、蘇-33有更大嘅機翼同引擎。更大嘅機鼻，更多碳纖維複合材料同鋁鋰合金機身，更大機身，更大方形尾翼。新嘅鼻錐裏面有被動式電子掃描陣列雷達同其他最高科技嘅航電系統升級，包括咗數碼線傳飛控同可以向飛機後面發射飛彈嘅半主動雷達導引飛彈。

二維向量推力系統亦都係首次喺蘇-35上面測試，呢個系統係基於蘇-37專案嘅研發成果。新嘅二維向量推力引擎稱為117С，佢係為咗代替而家嘅АЛ-35同埋АЛ-31Ф引擎而研發。

蘇-35雷達平均輸出功率介乎5千瓦同20千瓦之間。

衍生嘅型號 
 蘇-35
 單座位版。
 蘇-35УБ
 雙座位版同埋教練機。佢對垂直尾翼同埋前段嘅機身好似蘇-30。
 蘇-35БМ/蘇-35С
 2008年第一次起飛嘅大幅改進型號，設計上取消咗前翼同埋機背上面嘅減速板，並且改用咗АЛ-41發動機，機腹進氣道擴大，新增咗空中加油管，被動相位陣列雷達，航電設備同埋座艙嘅設備亦都全面升級。呢個機型亦都同時間加裝咗後視雷達，可以向飛機後面發射半主動雷達制導導彈。
2014年2月12號，12架全新嘅蘇-35SС戰機正式進入俄羅斯空軍，佢哋被編入第23殲擊航空兵團。當時正喺嗰度視察緊嘅俄羅斯聯邦國防部長朔伊古同聯合航空製造公司總裁米哈伊爾·波戈相出席咗喺黑龍江畔共青城加加林飛機制造廠舉辦嘅新機移交儀式。

使用緊嘅國家 

中華人民共和國：2012年開始係咁有傳聞話中華人民共和國諗住同俄羅斯買蘇-35С，但係就未透露買幾多架。

未諗定買定唔買既國家 
  - 已故總統查韋斯曾經話諗住買呢隻戰機。
  - 喺2015年，印尼話好想向俄羅斯買16架蘇-35戰機以替換老化嘅F-5戰機

朝鮮民主主義人民共和國 - 朝鲜人民軍空軍有諗過要買呢架戰機，但係因為核問題幾困擾，所以買到架機嘅可能性好低。

實戰

敘利亞內戰 
2016年1月30號，俄羅斯喺敘利亞拉塔基亞擺咗4架蘇-35С型戰機。俄軍總參謀部軍官話佢哋決定喺一個戰場環境裏面去畀啲蘇-35試吓攻擊。

自從土耳其打咗架俄羅斯空軍蘇-24戰機落嚟之後，俄羅斯繼續喺敘利亞打仗，但係俄、土兩國重有可能擦槍走火。土耳其外交部喺2016年1月30號就發出咗一份聲明，強烈譴責一架俄羅斯空軍架蘇-34戰鬥轟炸機喺29號上晝侵犯佢哋嘅領空，又話土耳其空軍進入咗橙色警戒狀態，隨時準備攻擊。

相

攷 
書單

Crosby, Francis. "Sukhoi SU-35." Fighter Aircraft. London: Lorenz Books, 2002. ISBN 0-7548-0990-0.
 Williams, Mel. "Sukhoi 'Super Flanker' Family." Superfighters: The Next Generation of Combat Aircraft. Norwalk, CT: AIRtime Publishing, 2002. ISBN 1-880588-53-6.

殲11
 米格-35

2014珠海航展SU-35展示
 Stealth design SU-35
 SU-35 all-weather counter-air fighter- Russian Military Analysis
 SU-35 a - Globalsecurity.org
 蘇凱原廠機場高清示範

俄羅斯軍事
類:蘇聯武器
類:戰機